סימן רט
קטגוריות: ש_ס / לב בבא מציעא / ב_מ עניינים - הרב רפאל בהגר_מ שמואלביץ / קנינים / הערות על סדר טוש_ע

יום ועש"ק מצורע ד' ניסן תשע"א

א] בקצוה"ח סק"א האריך בדין מכירת עובר, ונקט שם שהדבר תלוי בפלוגתת הראשונים במקדש עובר, ולדעת הרמב"ם דהמקדש עובר ה"ה מקודשת, ודאי דמצי למכור עובר, אך לדעת ש"ר דהמקדש עובר אינה מקודשת, ה"נ א"א למכור עובר, ועיי"ש שתמה ע"ז מכ"ד דמהני הקדש ומכירה דעובר, ועי' עוד בדבריו סק"י שהק' מסוגיא דב"ק דע"ח: דמבו' דמהני לשייר עובר.

ובנתיה"מ סק"ב כתב, דכל הא דל"מ למכור עובר, הוא רק בשמוכר לו העובר כשיולד ומוכר לו ולד מעליא, ואם לא יולד ליכא מכירה, כלל, אך אם מוכר לו העובר תיכף שיהא העובר שלו, ודאי לא חשיב דשלב"ל, עיי"ש, וכתב שם דמש"כ הראשונים בריש בכורות דל"מ למכור אזני העובר, הוא משום דהתם אינו רוצה שיחול עד שתלד, עכ"ד, ואמנם הדברים מחודשים, דאף דאינו יכול למכור הולד אלא למכור העובר, מ"מ מ"ט ל"מ למכור בשר האוזן לאחר ל', שתחול המכירה בשעת הלידה, וי"ל.

אך בעיקר הדברים, הנה ז"ל היראים מ' קמ"א, או היתה פרה מעוברת ומשך פרה לקנות אוזני עובר, דעובר דבר שישנו בעולם חשבינן ליה לענין להקנות שנידון העובר המונח במעי אמו כחתיכת בשר, אבל עובר אינו נידון כילוד שבא לעולם שיוכל לקנות, דכחתיכת בשר דמי דנקנית ואינה קונה, והיינו דאמרינן בב"ב פ' מי שמת המזכה לעובר לא קנה וטעמא שאינו בעולם לקנות אבל אי הוי דבר הנקנה כגון עובר פרה נקרא ישנו בעולם להקנות לו, עכ"ל, והרי דשפיר מצי להקנות העובר הקיים בעולם כחתיכת בשר, וכ"ה באו"ז סימן תשנ"ב בשם ר"ת, ומה שהביאו הקצוה"ח הנתיה"מ והגרע"א מד' התוס' והרא"ש בריש בכורות דא"א למכור גם את העובר שקיים כבר, וכן הוכיח הגרע"א, הנה בד' האו"ז שם מבו' דפי' ד' ר"ת הוא דל"מ למכור קודם שנתעברה, ואך דמחמת זה גזרינן שלא למכור אף אחר שנתעברה, עיי"ש, ועי' בהע' תוע"ר ליראים שכבר עמד ע"ז.

אך בד' התרוה"ד סימן ר"ע מבו' בפשוטו דא"א למכור עובר, אא"כ מוכרו לכשתלד ולדעת רשב"ם שהביא הג"א בפ' מי שמת דאפשר למכור עובר לכשתלד, עיי"ש, ועפי"ז כתב דמש"כ האו"ז דמצי למכור עובר בכסף משום דא"א במשיכה, אשר קשיא, דאם איירי במכירת פרה לעוברה, הרי שפיר אפשר במשיכה, הוא משום דס"ל כדעת רשב"ם דמצי למכור עובר לכשתלד, ועי' בגל' הגרע"א סימן ר"ט דמזה נתחדש, דאף דכשתלד יהא העובר בר משיכה, מ"מ כיון שעושה הקנין עכשיו, ועכשיו אינו בר משיכה, מהני בזה קנין כסף, וזה חידוש רב, אך אם נפרש ד' האו"ז דס"ל דמצי חיילא מכירת העובר עכשיו, אין ראי' מדבריו לנידו"ז.

ובהג"א פ' מי שמת סימן ה' כתב דמכירת עובר לכשתלד תליא בפלוגתת רשב"ם ור"י, עיי"ש, אך מדבריו אין ראי' דא"א למכור העובר בתורת חתיכת בשר, אלא יל"פ דבריו כד' הנתיה"מ, דהגם דודאי מצי למכור את העובר בתורת חתיכת בשר, מ"מ כל שמוכר את הולד, הוי דשלב"ל ולא מהני.